OpenLLM-France/wikimedia huggingface dataset:
# Nilgiri

Nilgiri (tamileraz: நீலமலை) Indiako mendikatea da, hego-mendebaleko Dekkan lurraldean. Doddabetta (2.637 m) da mendi garaiena. Ezagunak dira hango te eta kafe sailengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017/4/15 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q10094
* Multimedia: Nilgiri mountains / Q10094
# Nilla Pizzi

Adionilla Negrini Pizzi (Sant'Agata Bolognese, 1919ko apirilaren 16a - Milan, 2011ko martxoaren 12a), Nilla Pizzi bezala ezagunagoa, italiar abeslaria izan zen.

## Biografia

Sant'Agata Bolognese herrian jaio zen, Italiako Boloniako probintzian, eta bereziki ospetsua izan zen bere herrialdean 1950 eta 1960ko hamarkadetan. 1951ko Sanremoko kantu jaialdia irabazi zuen "Grazie dei Fiori" kantuarekin, eta beste horrenbeste egin zuen 1952ko edizioan "Vola Colomba" kantuarekin. Urte honetan, berak interpretatutako beste bi kantu bigarren eta hirugarren postuetan geratu ziren.
Italiar musikaren kantari historikotzat hartua da, eta "San Remoko erregina" deitua kantu jaialdi honetan lortutako arrakasten ondorioz. Bere azken agerpena Sanremoko eszenategian 2010ean izan zen, jaialdiaren 60. edizioa ospatzeko.
Bere kanturik arrakastatsuena 1952ko Sanremoko jaialdiko "Papaveri e papere" izan zen.
* Datuak: Q255593
* Multimedia: Nilla Pizzi / Q255593
# Nilo Peçanha (Bahia)

Nilo Peçanha Brasilgo udalerri bat da, Bahiako estatuan kokatua. 12.052 biztanle ditu 391,653 km²ko eremuan.

## Ikus, gainera

* Bahiako estatua

## Kanpo estekak

* Datuak: Q1809660
* Multimedia: Nilo Peçanha (Bahia) / Q1809660
# Nilofar Bayat

Nilofar Bayat (Kabul, Afganistan, 1990) afganiar abokatu eta gurpil aulki gaineko saskibaloi jokalaria da.

## Biografia

Nilofar Bayatek bi urte zituenean, talibanek jaurtitako misil batek bere familiaren etxean jo zuen; neba hilik gertatu zen, bera eta aita berriz, zaurituta. Berak hanka bat galdu zuen eta bizkarrezurrean ere zauri larriak jasan zituen. Urtebetez egon zen ospitaleratua.

## Ibilbidea

Hamid Karzairen presidentetzan, zuzenbidea ikasteko aukera izan zuen eta abokatu egin zen. Publikoki talibanen aurkako jarrera hartu zuen eta emakumeen eta, bereziki, emakume ezinduen eskubideen alde lan egin zuen. Gurutze Gorriaren Nazioarteko Batzordean ere jardun zuen.
Gurpil-aulkiko saskibaloia praktikatzen hasi zen gizonak jokatzen ikusi ostean.Ondoren, Afganistango selekzioaren sorreran lagundu zuen, kapitain bihurtuz.Talde honek 2017an bere lehen lehiaketetan parte hartu zuen. Jokalari afganiarrak Tokioko Joko Paralinpikoetarako sailkatzen ere saiatu ziren.
2021eko abuztuan, talibanek Kabul hartu ondoren, Nilofar Bayatek bazekien arriskuan zegoela:
   Hil egin ahal naute, bideo askotan agertzen bainaiz talibanez, saskibaloiaz hitz egiten zein Afganistango emakumeen martxetan parte hartzen.
Arriskuaren aurrean jaoterritik alde egiten saiatu zen. Kabulgo aireportuan aterpea hartzen ari zela, talibanekin egin zuen topo eta ekipajea konfiskatu zioten. Zenbait kazetarik eta saskibaloi taldek egindako kudeaketari esker Nilofar Bayatek eta bere senarrak Kabuldik irten eta Espainian errefuxiatzea lortu zuten, Torrejón de Ardozeko aire basean lurreratuz Dubain geldialdia egin ostean, Bilbora heldu ziren Bidaideak saskibalio taldeak kontratatu zuen, baita bere senarra ere, Ramesh Naik Zai, kirol bereko Afganistango gizonezkoen selekzioko kidea. Prentsaurrekoa emanez, nazioarteari eskatu zion kezkatzeko Afganistan eta bertako herriaren patuaz, eta esan zuen.
   Talibanak ez dira aldatu

## Aitorpenak

* Nilofar Bayat izan zen 2022ko Donostiako Giza Eskubideen Zinemaldiaren 19. edizioaren kartelaren protagonista. Afganistango emakumeen eskubideen alde jarduten du ‘Free Women for Afghanistan’ proiektuarekin.

## Erreferentziak

* ↑ L'article de Paolo Pegoraro pour Eurosport (voir référence par ailleurs) donne son âge en 2021 : 28 ans.
* ↑ De KABUL a BILBAO: la baloncestista afgana NILOFAR BAYAT pone fin a su larga travesía I RTVE. (Noiz kontsultatua: 2022-01-02).
* ↑ Nilofar Bayat, la basquetbolista afgana que tuvo que huír de su país. (Noiz kontsultatua: 2022-01-02).
* ↑ «Nilofar Bayat: 'Todo el mundo está en peligro en Afganistán, no solo las mujeres'» EITB Radio Televisión Pública Vasca 2021-11-03 (Noiz kontsultatua: 2022-01-02).
* ↑ SL, TAI GABE DIGITALA. (2022-02-14). «Nilofar Bayat da aurtengo Giza Eskubideen Zinemaldiaren kartelaren protagonista» naiz: (Noiz kontsultatua: 2022-02-16).

## Kanpo estekak

* Nilofar Bayat: Bizitza duin baten bila Berria, 2021.10.05
* Datuak: Q108203248
* Multimedia: Nilofar Bayat / Q108203248
# Nilgiris barrutia

Nilgiris barrutia Indiako barruti bat da, Tamil Nadu estatuan. 735.394 biztanle ditu 2.549 kilometro koadrotan.

## Mugakideak

Honako barrutiekin egiten du muga:
Malappuram barrutia Palakkad barrutia Wayanad barrutia Erode barrutia Coimbatoreko barrutia

## Ikus, gainera

* Tamil Nadu

## Kanpo estekak

* Datuak: Q15188
* Multimedia: Nilgiris district / Q15188
# Nilo-saharar hizkuntzak

Nilo-saharar hizkuntzak erdialdeko Afrika eta ekialdeko Afrikan hitz egiten duten familia edo makrofamilia bat da, nagusiki Sahelean eta Goi Nilo eta Xari ibaien arroetan. Joseph Greenberg hizkuntzalariak definitu zuen 1963an. Familia horretan desadostasun handiak daude hura osatzen duten azpitaldeen artean, eta, horregatik, batzuentzat gehiago ikertu behar da ahaidetasuna sendoago ezartzeko; aldiz, nilo-saharar adituen ustez, desadostasuna familiak hamar mila edo hamabi mila urte bitarteko antzinatasuna izan dezakeelako gertatu da.
1987an, Merritt Ruhlen hizkuntzailariaren estimazioaren arabera, 11 milioi pertsona inguruk hitz egiten zuten. 2004an, Benderren esanetan, familiak 31 milioi hiztun zituen. Hizkuntza nilo-sahararren kopuru zehatza ez da zehatz ezagutzen, baina Lionel Benderrek adierazten du elkarrekiko ulergarritasunaren irizpideak gutxienez 120 hizkuntzatara eramaten duela, eta familiaren sailkapen bat eskaintzen du 115 hizkuntza desberdinetako datu lexikoei buruz; Ethnologuek, berriz, 205 barietate desberdin zerrendatzen ditu, horietako batzuk argi eta garbi elkar ulertzeko modukoak eta, beraz, hizkuntza bera kontsidera daitezkeenak.
Nagusiki, numero gramatikal hirukoitza (singular-kolektibo-plurala) izateagatik bereizten dira, gumuz izan ezik.

## Erreferentziak

* ↑ Greenberg, Joseph H.. (1963). «The Languages of Africa» International journal of American linguistics.
* ↑ Bender, Lionel M.. (1997). Alan S. Kaye & Peter T. Daniels ed. Nilo-Saharan Phonology. in: Phonologies of Asia and Africa. 2, 817 or..
* Datuak: Q33705
* Multimedia: Nilo-Saharan languages / Q33705
# Nilo Urdina

Nilo Urdina (amhareraz: ጥቁር አባይ, Abbai arabieraz: النيل الأزرق, an-Nīl al-Āzraq) Afrikako ipar-ekialdeko ibai handia da, 1.460 km-ko luzera duena Etiopiako Tana lakuan jaio eta Khartumen Nilo Zuriarekin elkartzen da, Nilo ibaia sortuz. Etiopia eta Sudan zeharkatzen ditu.
Nilo Urdina hil edo bizikoa da Egiptorentzat. Izan ere, ibaiak urtean eramaten duen uraren % 59k jatorria adar horretan du. Sudanentzat ere garrantzi handikoa da, energiaren % 80 Roseires eta Sennar urtegietan ekoizten baitu. Urtegi haiei, esker Gezirako zabaldia ureztatzen da, garia eta kalitate oneko kotoia ekoizteko.

## Hidrologia

Nilo Urdinaren erregimena oso irregularra da. Eurite garaian (ekainetik irailera), ibaiak Nilok daraman uraren % 68 ekartzen du, baino urtaro lehorrean, %17 besterik ez.
Nilo Urdinaren emaria 82 urtez (1900-1982) neurtu da Khartumen (Sudan), Nilo Zuriarekin elkartu baino lehentxeago..Arroa 325.000 km²-koa da. Urteko batez besteko emaria 1.513 m³ segundokoa da: handiena abuztuan du (5.757,2 m³/s) eta txikiena, martxoan (145,4 m³/s)
Nilo Urdinaren batez besteko emariak (m³/s) Khartumen (Sudan) neurtuak Datuak: 1900 eta 1982 artean

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .
* ↑ "Blue Nile River." Encyclopædia Britannica. Encyclopædia Britannica Online. Encyclopædia Britannica, 2011. Web. 05 Feb. 2011.
* ↑ GRDC: Nile Basin. Station: Khartoum

## Kanpo estekak

* Datuak: Q882739
* Multimedia: Blue Nile / Q882739
# Nilo Zuria

Nilo Zuria (arabieraz: al-Nahr al-Abyad [النهر البيض] edo al-Nahr el-Jebel [انهرل الجبل]) Afrikako ipar-ekialdean zehar doan ibai handia da.
Bi zatitan banatzen da. Lehenengoak, Nilo garaia edo al-Nahr el-Jebel deitua, Albert lakuan du hasiera eta zenbait urjauzi ditu. Aurrerago, lautadan, Sudd padurak eratzen ditu eta No aintziran Bahr el Ghazal ibaiarekin batzen da. Zehazki hitz eginez, hortik aurrera hartzen du al-Nahr al-Abyad edo Nilo Zuria izena. Khartumen Nilo Urdinarekin elkartzen da, Nilo ibaia eratuz.
Geografo batzuen arabera ez da berez ibai bat, baizik eta Hego Sudan eta Sudandik pasatzerakoan Nilok berak hartzen duen izena. Arro honetako ur emaririk handiena berak ematen du. Uganda eta Sudandik igarotzen da, eta bere ibaiadarrak Burundi, Ruanda, Tanzania, Kenia eta Kongoko Errepublika Demokratikotik zehar igarotzen dira.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .
* ↑ Euskaltzaindia. (2012-03-30). 167. araua: Saharaz hegoaldeko Afrikako toponimia. .

## Kanpo estekak

* Datuak: Q4814791
* Multimedia: White Nile / Q4814791
# Natividade (Tocantins)

Natividade Brasilgo udalerri bat da, Tocantins estatuan kokatua. 8.754 biztanle ditu 3.240,715 km²ko eremuan.

## Ikus, gainera

* Tocantins

## Kanpo estekak

* Datuak: Q1801567
* Multimedia: Natividade (Tocantins) / Q1801567
# Natoma (Kansas)

Natoma Kansasko hiri bat da. Osborne konderrian kokatua dago. 2010ean 335 biztanle zituen, 1,07 kilometro koadrotan banatuta.

## Ikus, gainera

* Osborne konderria

## Kanpo estekak

* Datuak: Q2666534
* Multimedia: Natoma, Kansas / Q2666534
# Natos y Waor

Natos y Waor Madrilgo (Espainia) rap talde bat da.
Natos (Gonzalo Cidre) 1991n Argentinako Buenos Aires hirian jaio zen, eta Waor (Fernando Hisado) 1988an Espainiako Móstoles hirian. Aluchen (Madril) hasi ziren musika egiten, eta 2010ean lehenengo aldiz elkartu ziren rap modu berri eta gogorra (hardcore) sortzeko. Beste rap kantari batzuekin talde bat sortu zuten 2011n, Devod Dealers deitua. Talde honek milioika bisita lortu ditu YouTuben azken urte hauetan. Twitterren 195.000 jarraitzaile baino gehiago dituzte; Instagramen, 325.000 baino gehiago; eta YouTuben, 718.000 baino gehiago.
Fernandok bi ikastetxeetan lan egin du monitore gisa arazoak dituzten haurrentzako laguntza eskaintzen, uste du beragaitik haurrek izan duten eragin txarra konpentsatzeko modu bat dela.
Gonzalo 10 urte zituenean heldu zen Espainiara, baina gero ikasketak utzi zituen.
Bere abestien letrak hitz lotsagabeak erabiltzen dituzte, baina gazteen erradiografia ere eskaintzen dute, inkesta instituzionalak baino fidagarriagoak.
Taldearen estiloa oso berezia da, instrumental gogorrak erabiltzen dituzte eta beraz, lirikak oso basatiak dira. Hitzen gaiak ez dira asko aldatzen: jai, droga edo maitasunaren inguruan abesten dute. Kolaborazio asko egin dituzte: Recycled J, Iván Nieto, Chaman, Denom, Arce, Suite Soprano, Costa eta Ikki musikariekin, besteak beste.

## Beste ekintza batzuk

Beren ospea aprobetxatuz, mota askotako arropa saltzen dute. Askotan, eurek erabilitako esaldiak idatzita daude saltzen dituzten kamiseta eta jertseetan.
Gaur egun, haien Cicatrices izeneko disko berriaren aurkezpenean murgilduta daude, Espainiako eta Latinoamerikako jaialdi onenak bisitatuko dituztela esan dute eta beraien bikoteekin egingo dute Maria, Waorren emaztea eta Sara Fructuoso, Natosen neskalaguna.

## Maketak eta diskoak

* Mal de amores. 2024
* Por la jeta. 2011
* Catarsis. 2012
* Hijos de la ruina. 2012 (Natos,Waor y Recycled J)
* Caja Negra. 2014
* Barras bravas 2014-act.
* Martes 13. 2015
* Hijos de la ruina Vol2. 2016 (Natos,Waor y Recycled J)
* Cicatrices. 2018
* Hijos de la ruina Vol3 2021 (Natos,Waor y Recycled J)

## Erreferentziak

* ↑ José FAJARDO: «Natos y Waor, dos chicos de barrio que persiguen la cima del rap a mordiscos», El Mundo, 2015-12-06.
* ↑ https://elpais.com/cultura/2018/02/13/actualidad/1518545287_189446.html
* ↑ http://www.abc.es/cultura/musica/abci-natos-y-waor-olimpo-autogestion-201804060231_noticia.html
* ↑ http://www.20minutos.es/entrevistas/natos-y-waor/596/

## Kanpo estekak

* https://natosywaor.com/
* Datuak: Q16518454
* Multimedia: Natos y Waor / Q16518454
# Natividade (Rio de Janeiro)

Natividade Brasilgo udalerri bat da, Rio de Janeiroko estatuan kokatua. 15.074 biztanle ditu 386,74 km²ko eremuan.

## Ikus, gainera

* Rio de Janeiroko estatua

## Kanpo estekak

* Datuak: Q2057463
* Multimedia: Natividade (Rio de Janeiro) / Q2057463
# Natividade da Serra

Natividade da Serra Brasilgo udalerri bat da, São Pauloko estatuan kokatua. 6.642 biztanle ditu 833,372 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q1759364
* Multimedia: Natividade da Serra / Q1759364
# Natixis

Natixis Frantziako enpresen eta inbertsio-bankua da. 2006an, Groupe Banque Populairek Natixis sortu zuen Frantziako beste kreditu-kooperatiba talde batekin, Caisse d'Epargnerekin hain zuzen ere. Groupe BPCEk Natixisen %70a baino gehiagoren jabea da, gainontzekoa Parisko burtsan izanda.

## Kanpo estekak

* Datuak: Q571156
* Multimedia: Natixis / Q571156
# Natricidae

Natricidae sugeen barruko narrasti familia bat da.

## Generoak

* Adelophis Dugès, 1879
* Afronatrix Rossman & Eberle, 1977
* Amphiesma Duméril, Bibron & Duméril, 1854
* Amphiesmoides Malnate, 1961
* Anoplohydrus Werner, 1909
* Aspidura Wagler, 1830
* Atretium Cope, 1861
* Balanophis Smith, 1938
* Clonophis Cope, 1889
* Hologerrhum Günther, 1858
* Hydrablabes Boulenger, 1891
* Hydraethiops Günther, 1872
* Iguanognathus Boulenger, 1898
* Lycognathophis Boulenger, 1893
* Macropisthodon Boulenger, 1893
* Natriciteres Loveridge, 1953
* Natrix Laurenti, 1768
* Nerodia Baird & Girard, 1853
* Opisthotropis Günther, 1872
* Parahelicops Bourret, 1934
* Pararhabdophis Bourret, 1934
* Paratapinophis Angel, 1929
* Regina Baird & Girard, 1853
* Rhabdophis Fitzinger, 1843
* Seminatrix Cope, 1895
* Sinonatrix Rossman & Eberle, 1977
* Storeria Baird & Girard, 1853
* Thamnophis Fitzinger, 1843
* Trachischium Günther, 1858
* Tropidoclonion Cope, 1860
* Tropidonophis Jan, 1863
* Virginia Baird & Girard, 1853
* Xenochrophis Günther, 1864

## Kanpo estekak

* Datuak: Q19361065
* Multimedia: Natricidae / Q19361065
* Espezieak: Natricidae
# Natjav Dariimaa

Natjav Dariimaa arkularia da. Mongolia ordezkatu zuen 1972ko Udako Olinpiar Jokoetan eta 1976ko Udako Olinpiar Jokoetan.

## Erreferentziak

* ↑ Natjavyn Dariimaa

## Kanpo estekak

* Datuak: Q74809018
# Neonothopanus

Neonothopanus Marasmiaceae familiako onddo-genero bat da. Generoak hiru espezie ditu eta 1999an mugatu zen. N. nambi espezie mota Australia, Ipar eta Erdialdeko Amerika eta Malaysiakoa da, eta N. gardneri Hego Amerikan dago. Bi espezie hauek biolumineszenteak dira. Afrikan aurkitutako N. hygrophanus generoari gehitu zitzaion 2011n.

## Bibliografia

* ↑ Petersen RH, Krisai-Greilhuber I (1999). «Type specimen studies in Pleurotus». Persoonia 17 (2): 201-219.
* ↑ Corner, E. J. H.. (1981). The agaric genera Lentinus, Panus, and Pleurotus, with particular reference to Malaysian species. J. Cramer ISBN 3-7682-5469-0. PMC 8099915. (Noiz kontsultatua: 2023-04-21).
* ↑ (Ingelesez) Capelari, Marina; Desjardin, Dennis E.; Perry, Brian A.; Asai, Tatiane; Stevani, Cassius V.. (2011-11-01). «Neonothopanus gardneri : a new combination for a bioluminescent agaric from Brazil» Mycologia 103 (6): 1433–1440. doi:10.3852/11-097. ISSN 0027-5514. (Noiz kontsultatua: 2023-04-21).
* ↑ (Ingelesez) Desjardin, Dennis E.; Oliveira, Anderson G.; Stevani, Cassius V.. (2008-02). «Fungi bioluminescence revisited» Photochemical & Photobiological Sciences 7 (2): 170–182. doi:10.1039/b713328f. ISSN 1474-905X. (Noiz kontsultatua: 2023-04-21).
* ↑ Ndong HE, Degreef J, de Kesel A (2011). Les champignons comestibles de l'Afrique centrale. Abc taxa (en francés) 10. p. 168.

## Kanpo estekak

* Datuak: Q5236635
* Espezieak: Neonothopanus
# Nekao I.a

Menkheperra Nekau edo Nekao I.a (K.a. 672-K.a. 664), Sais egiptoar hiriko gobernaria zen. Egiptoko XXVI. dinastiako tokiko subirano saistarra bezala, Nekaoren erregealdia zortzi urtekoa izan zen, Manetonen arabera.
Nekao, ziur aski, Nekaubaren anaia eta Tefnakht II.aren semea zen. Bere seme Psametiko I.ak Egipto berriz bateratu zuen.
Nekao, nagusiki, dokumentu asiriarrengatik da ezaguna, baina bere erregealdiaren garaikidea zen egiptoar dokumentu batean ere erregistratua dago. Saisen, ofizialki, Asurbanipalek jarri zuen, K.a. 670 inguruan, Asiriaren aliatu bezala, berak, gertaera honen aurretik jada Egipton tokiko subirano bezala gobernatzen zuen arren.
Erregistro historikoen arabera, Nekao, K.a. 664an hil zuen Kusheko armada inbaditzaile batek, Tanutamaniren erregealdian. Nubiarren Niloren deltako inbasioa, berehala kanporatu zuten asiriarrek, hegoalderantz jarraitu zutenak, Goi Egipto konkistatu eta Tebas arpilatzeko.
Nekao I.aren izena, estela batean grabatua dago, bere erregealdiko bigarren urtean ofrenda bat emanez (Olivier Perduk 2002an argitaratua). Estelak, "Isisen apaiza, Hebyten maitalea, buruzagi handia..., Iuputen semea, Akanosh"ek Per Hebyteko (egungo Behbeit el-Hagar, Sebennitosetik gertu) Osirisen hirukoari egindako lur dohaintza bat erregistratzen du. Estela, estilo, eduki eta epigrafiari dagokionez, Shepsesra Tefnakhten erregealdiko zortzigarren urteko dohaintzaren estelaren oso antzekoa da.
Honek, Shepsesra Tefnakht, Tefnakht II.a zela iradokitzen du, eta, beraz, Piankhiren aurkari izan zen mendebaldeko buruzagi ospetsuarekin inolako zerikusirik ez duena. Shepsesra Tefnakht, Nekaoren aurrekari nahiko berria izango zen, Manetonen epitomean erregistratuta dagoen Stefinates. Perduk, modu sinesgarrian, Nekao I.aren aurrekari izan ziren bi errege saitarrak, hau da, Stefinates eta Nekauba, Manetonen testuaren arabera, XXVI. dinastia edo saitarraren hasierakoak direla azaltzen du.

## Bere garaiko testigutzak

* Lur dohaintzen estela (Pgaldua)
* Atzealdean bere izena grabatua duen estatuatxoa, UC14869 (Petrie Museoa)
* Datuak: Q455594
* Multimedia: Necho I / Q455594
# Nekazari

Nekazaria, lugina edo laboraria lurra landuz bizibidea ateratzen duen pertsona da. Normalean, bere lana egiteko (nekazaritza), nekazariak historian zehar bilakatuz joan diren eta zibilizazioen bilakaera markatu duten tresnak eta makinak erabiltzen ditu.
Mendebaldeko kulturan, nekazaria, antzinatik, umiltasun eta sinpletasun figuratzat hartu izan da, baina baita babes eta gidaritzat ere. Nekazaritza Zeres jainkosa bezala irudikatu dute, galburuez koroatua, ondoan golde bat eta loratzen hasten den zuhaixka batekin. Batzuetan, ugaritasunaren adar bat izaten du, fruitu-mota guztiez betea, eta bi eskuak pala edo aitzur baten gainean.

## Erreferentziak

* ↑ Euskaltzaindia. Nekazari. in: Euskaltzaindiaren Hiztegia..

## Ikus, gainera

* Baserritar
* Nekazaritza

## Kanpo-estekak

* Datuak: Q131512
* Multimedia: Farmers / Q131512
# Nekazarien ezkontza

Nekazarien ezkontza (neerlanderaz, De Boerenbruiloft) Pieter Brueghel Zaharraren margolan ezaguna da. Gaur egun Vienako Kunsthistorisches Museumen dago. Taula gainean egindako olioa da, 1568an egina hain zuzen. Garaiko nekazarien ohiturak jasotzen dituzten genero eszenen artean kokatu behar da. Bruegelek bere koadroetan herritarren bizimodua azaldu zuen, lana, jokoak eta borrokak, betiere ondo nabarmenduriko ikuspegi batean kokatua.

## Deskribapena

Nekazari inguruko eszena bat erakusten digu margolan honek. Mandio batean ezkontza bat ospatzen ari da eta bazkaria ikusten dugu. Ezkonberriak ez dira oso ageri agertzen: emakumea nolabait atzean oihal batez markaturik dagoenez bai, baina senarra ez da hain garbi ikusten; izan daiteke beltzez jantzita atzera eginda pitxer batetik edaten ari den gizona izan daiteke, irudi handienaren ezkerrean.
Nekazari talde bat mahai batzuen inguruan daude. Beste batzuk zerbitzari lanak ari dira egiten. Azken horiek oinarik gabeko mahai baten gainean zerbitzan ari diren platerak daramatzate. Bi gaita-jotzaile pijpzak jotzen ikusten dira ere, giroa alaitzen. Lehen planoan haur batek platera miazkatzen ari da. Janari nagusiak ogia, zopa eta ahiak dira.
Horman bi galburu eta arrastelu bat ikusten dira, nekazarien lan gogorraren sinboloak.
Margolanak festaren giroa ondo azaltzen du baina, hala ere, aurpegiek ez dute poztasun handirik azaltzen. Atzean, atean, mugimendu handia ikusten da eta han biltzen dira margolanaren pertsona gehienak. Edariek protagonismo handia dute: pitxerrak nonnahi ikusten dira eta jende asko gogoz ari da edaten.

## Parodiak

Margolana hain ezaguna izanik, askotan parodiatua izan da. Adibidez, Asterix Belgikan komikian agertzen da.

## Kanpo estekak

* Datuak: Q603751
* Multimedia: The Peasant Wedding by Pieter Bruegel (I) / Q603751
# Nekane Sweet

Nekane Sweet (Granada, 1991ko abenduaren 16 - ) espainiar aktore porno ohia da.

## Biografia

Nekane 2011ko irailean ezagutarazi zen, Torbe bizkaitar porno zinemagileak Putalocura bere webgunerako ekoizten zuen Pilladas izeneko bideo sailari esker. 2012ko martxoan kontratu esklusibo bat sinatu zuen Cumlouder konpainiarekin, zeinarentzat ere camgirl gisa lan egin zuen.
Hasiera-hasieratik, sektoreko estudioetarako eszenak grabatu ditu: 21Sextury, Evil Angel, Girlfriends Films, SexArt, Reality Kings, Mofos, Private, Brazzers edo Digital Playground.
2016an Nacho Vidalekin batera bere lehen uzki-sexuko filma grabatu zuen, Nacho's First Class Fucks filmean hain zuzen ere.
2017an, nazioarteko lehen izendapenak lortu zituen, bai XBIZ Sarietan, non urteko emakumezko atzerritar artista izateko izendatua egon baitzen, bai AVN Sarietan, non beste hiru izendapen jaso baitzituen: urteko emakumezko artista atzerritarra, atzerriko produkzioko sexu-eszena onena, Nacho Vidalekin batera, Nacho Loves Nekane filmagatik, eta izar mediatikoaren fan saria.
Bere filmografiako lan batzuk Alone Time 4, And In The End, Bitch Confessions, First Time Stories, Fuckin Van, Street Suckers edo Stunning Butts 3 dira.
2017an porno mundutik erretiratu zen, aktore gisa 200 film baino gehiago grabatu ondoren.

## Erreferentziak

* ↑ «Info "Nacho's First Class Fucks"» adultfilmdatabase.

## Kanpo estekak

* Datuak: Q26838784